turjo4nis/wikipedia-bn-dump-20250701 huggingface dataset:
আধুনিক পেন্টাথলন

আধুনিক পেন্টাথলন অলিম্পিক ক্রীড়ার অন্যতম ক্রীড়াবিষয়। অসি চালনা, ২০০ মিটার মুক্ত সাঁতার, শো জাম্পিং, চূড়ান্ত পর্যায়ের সম্মিলিত পিস্তল শ্যুটিং ও ৩২০০ মিটার ক্রস-কান্ট্রি দৌড় - এ পাঁচটি সম্পূর্ণ পৃথক বিষয় নিয়ে আধুনিক প্যান্টাথলন ক্রীড়া গঠিত। ১৯১২ সাল থেকে এর ভূমিকা নিয়ে বিতর্ক থাকা স্বত্ত্বেও অদ্যাবধি অলিম্পিক গেমসের অন্যতম বিষয় হিসেবে পরিগণিত হয়ে আসছে। এছাড়াও, ১৯৪৯ সাল থেকে সাংবার্ষিকভিত্তিতে বিশ্ব চ্যাম্পিয়নশীপ প্রতিযোগিতার আয়োজন করা হচ্ছে।

প্রকৃতপক্ষে, এ ক্রীড়া বিষয়টি চার থেকে পাঁচদিনের মধ্যে সম্পন্ন হয়ে থাকে। তাস্বত্ত্বেও, ১৯৯৬ সালে দর্শকবান্ধবের লক্ষ্যে একদিনের মধ্যে সম্পন্নের চেষ্টা চালানো হয়। অলিম্পিকের ইতিহাসে দীর্ঘ সময় অবস্থানের পরও আধুনিক অলিম্পিক গেমসে এর অন্তর্ভুক্তি নিয়ে বেশ কয়েকবার পরীক্ষার কাতারে ফালানো হয়। ১১ ফেব্রুয়ারি, ২০১৩ তারিখে লুজানেতে অনুষ্ঠিত আইওসির সাধারণ সভায় আধুনিক পেন্টাথলনকে অন্য ২৫টি গুরুত্বপূর্ণ ক্রীড়ার অংশ হিসেবে ২০২০ সালের অলিম্পিক পর্যন্ত অলিম্পিক পরিকল্পনার আওতায় বহাল রাখার সিদ্ধান্ত গৃহীত হয়। ইউনিয়ন ইন্তারন্যাশিওনাল দ্য পেন্টাথলন মডার্ন (ইউআইপিএম) এ ক্রীড়ার প্রধান পরিচালনা পরিষদ। বিশ্বের সবক'টি মহাদেশের ৯০-এর অধিক দেশের সংস্থাগুলোকে আন্তর্জাতিক ক্রীড়ায় নিয়ন্ত্রণ করছে।

ইতিহাস 

আধুনিক পেন্টাথলনের উৎপত্তি ইতিহাস অজানা রয়েছে। অন্যদিকে, আধুনিক অলিম্পিক গেমসের প্রতিষ্ঠাতা ব্যারন পিয়ের দ্য কুবেরত্যাঁ এ ক্রীড়ার উদ্ভাবকরূপে নিজেকে দাবী করেছেন। অন্যদিকে, ১৯১২ অলিম্পিকের সাংগঠনিক কমিটির সভাপতি ভিক্টর বাল্ক যুক্তি সহকারে দেখিয়েছেন যে, সুয়েডীয় সামরিক বাহিনীতে দীর্ঘদিনের প্রচলিত বহু-ক্রীড়া প্রতিযোগিতায় সম্পৃক্ত বিষয়গুলোকে চলনসই মানদণ্ডের আকারে আধুনিক পেন্টাথলনে রূপান্তর করতে সক্ষম হয়েছেন। গ্রিক শব্দ 'পেন্টাথলন' থেকে এ নামকরণ হয়েছে। এর শাব্দিক অর্থ দাঁড়ায় 'পাঁচ বিষয়ের প্রতিযোগিতা'। কিন্তু প্রাচীন অলিম্পিকে ব্যবহৃত প্রকৃত পেন্টাথলনের সাথে আধুনিক পেন্টাথলনের বেশ পার্থক্য রয়েছে। ঐ সময়ে স্ট্যাডিওন ফুট রেস, কুস্তি, দীর্ঘলম্ফ, বর্শা ও চাকতি নিক্ষেপ বিষয় ছিল।

অলিম্পিকে অন্তর্ভুক্তি 
১৯১২ সালের অলিম্পিকে প্রথমবারের মতো একক ক্রীড়া হিসেবে অন্তর্ভুক্তি ঘটে। সুয়েডীয় ক্রীড়াবিদ গস্তা লিলিহুক শিরোপা জয় করেন। ১৯৫২ সালে দলগত ক্রীড়া এতে যুক্ত হয়। কিন্তু ১৯৯২ সালে এটি বাদ পড়ে। আধুনিক পেন্টাথলন ফেডারেশনের সভাপতি ও জার্মান অধ্যাপক উইলহেম হেঞ্জের ব্যাপক প্রচেষ্টার পর ১৯৭৭ সালে স্যান এন্টোনিওতে অনুষ্ঠিত বিশ্ব চ্যাম্পিয়নশীপে প্রথমবারের মতো পরীক্ষামূলকভাবে ও ১৯৮১ সালে আনুষ্ঠানিকভাবে আত্মপ্রকাশ ঘটে। ২০০০ সালে মহিলাদের বিষয়ও যুক্ত করা হয়। প্রত্যেক বছরই বিশ্ব চ্যাম্পিয়নশীপ অনুষ্ঠিত হয়। এ প্রতিযোগিতায় পুরুষ ও মহিলাদের ব্যক্তিগত ও দলগতসহ রিলে বিষয় রয়েছে। ২০১০ সাল থেকে মিশ্র রিলে বিষয়েরও সংযুক্তি ঘটেছে।

তথ্যসূত্র

আরও দেখুন 
 ইয়ানি মার্কুয়েজ
 ২০১৬ গ্রীষ্মকালীন অলিম্পিকে বাংলাদেশ
 ২০১৬ গ্রীষ্মকালীন অলিম্পিকে অংশগ্রহণকারী দেশসমূহের কুচকাওয়াজ

বহিঃসংযোগ 

 UIPMtv.org - Live Streaming of World Cup Events

 
বহু-ক্রীড়া
গ্রীষ্মকালীন অলিম্পিকে ক্রীড়া
একক ক্রীড়া
অসিক্রীড়া
ক্রস কান্ট্রি দৌড়
শুটিং ক্রীড়া
শো জাম্পিং
সাঁতার
সামরিক ক্রীড়া
পেন্টাথলন
গ্রীষ্মকালীন অলিম্পিক ক্রীড়া
যোগীর ভবন

যোগীর ভবন বগুড়ার কাহালু উপজেলায় অবস্থিত একটি মন্দির। এটি প্রায় ৮৮৪ খ্রিষ্টাব্দে নির্মিত হয়েছিলো বলে ধারণা করা হয়।

অবস্থান 
কাহালু উপজেলা সদর থেকে প্রায় ১৫ কি.মি. উত্তরে পাইকড় ইউনিয়নে এটি অবস্থিত। এর অবস্থান মহাস্থানগড় এর ১২ কিলোমিটার দক্ষিণ-পশ্চিমে।

নামকরণ 
জনশ্রুতি আছে এখানে বিশ্বের বিভিন্ন দেশের যোগী ও সাধু-সন্নাসীদের যাতায়াত ছিল বলে এ স্থানটির নামকরণ ‘‘যোগীর ভবন’’।

বর্ণনা 
জায়গাটি প্রায় আশি একর ভূমি জুড়ে বিস্তৃত। এর সমগ্র ভবনসমূহের এলাকা প্রাচীর বেষ্টিত এবং একটি বিভাজক দেওয়াল দ্বারা দুভাগে বিভক্ত। এখানে একটি আশ্রম, ০৪ টি মন্দির, কানচ কূপ, একটি ইঁদারা, ধর্মটঙ্গী এবং অগ্নিকুন্ড ঘর রয়েছে। চারটি মন্দিরের নাম হচ্ছে সর্বমঙ্গলা, দুর্গা, কালভৈরবী এবং গোরক্ষনাথ।  এর মাঝে সর্বমঙ্গলা মন্দিরটি নকশাকৃত ইট ও পোড়ামাটির ফলক দ্বারা ব্যাপকভাবে অলঙ্কৃত। যোগীর ভবনের আশ্রম ও মন্দির নির্মাণের তেমন কোন নির্দিস্ট তথ্য পাওয়া যায় না। তবে এখানকার বিভিন্ন দেয়ালের গায়ে লেখা থেকে অনুমান করা যায় যে এটি ৮৮৪ সালের দিকে নির্মিত হয়েছিল।  জনশ্রুতি আছে জানা যায় বাংলার কিংবদন্তি নায়িকা বেহুলার মৃত স্বামী লক্ষ্ণীন্দর এখানকার কানচ কূপের পানির মাধ্যমে জীবন ফিরে পেয়েছিল।

আরও দেখুন
 বাংলাদেশের প্রত্নতাত্ত্বিক স্থানের তালিকা

তথ্যসূত্র 

বগুড়া জেলার প্রত্নতাত্ত্বিক স্থাপনা
মন্দির
কাহালু উপজেলা
বগুড়া জেলার দর্শনীয় স্থান
চিংলেনসানা সিং

চিংলেনসানা সিং (জন্ম: ২ ডিসেম্বর ১৯৯১) হলেন একজন ভারতীয় হকি খেলোয়াড়, যাকে হাফব্যাক হিসাবে খেলতে দেখা যায়। ভারতীয় দলে তার আত্মপ্রকাশ ঘটে ২০১২ সালে এবং তিনি হকি ইন্ডিয়া লীগে মুম্বাই দাবাং দলের খেলোয়াড় হিসাবে খেলে থাকেন।

কর্মজীবন

আন্তর্জাতিক
২০১১ সালে চীনের ওরদস শহরে অনুষ্ঠিত চ্যাম্পিয়নস ট্রফিতে চিংলেনসানা সিং অতিরিক্ত খেলোয়াড় হিসাবে নির্বাচিত হন। দুই খেলোয়াড় না খেলতে পারায় তার স্থান হয় মূল একাদশে, কিন্তু দুর্ভাগ্যবশত পাসপোর্ট প্রস্তুত না থাকার জন্য এই সুযোগের সৎব্যবহার করা তার পক্ষে সম্ভব হয়ে ওঠে নি। অবশেষে, তার অভিষেক ঘটে ২০১১ সালে দক্ষিণ আফ্রিকায় প্রথম চ্যাম্পিয়ন্স চ্যালেঞ্জ প্রতিযোগিতায়।</ref> ২০১৪ সালে গ্লাসগো কমনওয়েলথ গেমসে দ্বিতীয় স্থানাধিকারি এবং ২০১৪ সালে বিশ্বকাপ হকিতে নবম স্থানাধিকারি ভারতীয় দলে তিনি অংশগ্রহণ করেছিলেন। সিং একই বছর  ইনছনে অনুষ্ঠিত এশিয়ান গেমসে স্বর্ণ পদক জয়ী ভারতীয় হকি দলের প্রতিনিধিত্ব করেন।।

হকি ইন্ডিয়া লীগ 
হকি ইন্ডিয়া লীগের উদ্বোধনী মরশুমে মুম্বাই ম্যাজিশিয়ান দলের জন্য $ 22,000 দিয়ে সিংকে নিলামে ক্রয় করা হয়েছিল। সেপ্টেম্বর ২০১৪ সালে লীগ থেকে নিজেদের নাম প্রত্যাহারের কথা ঘোষণার আগে প্রথম এবং দ্বিতীয় উভয় পর্বে মুম্বাই ম্যাজিশিয়ান পঞ্চম স্থান অধিকার করে। এই দুই মরশুমে সিং একটি করে গোল করেন। ২০১৫ মরশুমে মুম্বাই ম্যাজিশিয়ান দলের নাম প্রত্যাহারের পরে সিং নতুন দল মুম্বাই দাবাং-এর হয়ে হকি ইন্ডিয়া লীগে অংশগ্রহণ করেন।

তথ্যসূত্র

বহিঃসংযোগ 
 চিংলেনসানা সিং।

১৯৯১-এ জন্ম
জীবিত ব্যক্তি
মণিপুরের ফিল্ড হকি খেলোয়াড়
ফিল্ড হকিতে এশিয়ান গেমস পদক বিজয়ী
২০১৪ এশিয়ান গেমসে ফিল্ড হকি খেলোয়াড়
২০১৪ কমনওয়েলথ গেমসে ফিল্ড হকি খেলোয়াড়
পুরুষ ফিল্ড হকি খেলোয়াড়
এশিয়ান গেমসে স্বর্ণপদক বিজয়ী ভারতীয়
ভারতের কমনওয়েলথ গেমস রৌপ্য পদক বিজয়ী
ভারতীয় পুরুষ ক্রীড়াব্যক্তিত্ব
ভারতের অলিম্পিক ফিল্ড হকি খেলোয়াড়
২০১৬ গ্রীষ্মকালীন অলিম্পিকের ফিল্ড হকি খেলোয়াড়
ভারতীয় পুরুষ ফিল্ড হকি খেলোয়াড়
পুরুষ ফিল্ড হকি মধ্যমাঠের খেলোয়াড়
এশিয়ান গেমসে ব্রোঞ্জপদক বিজয়ী ভারতীয়
২০১৪ এশিয়ান গেমসের পদক বিজয়ী
২০১৮ এশিয়ান গেমসের পদক বিজয়ী
কমনওয়েলথ গেমসে রৌপ্যপদক বিজয়ী ভারতীয়
অর্জুন পুরস্কার প্রাপক
শব্দার্থের দ্ব্যর্থকতা নিরসন

শব্দার্থের দ্ব্যর্থকতা নিরসন বলতে কোনও বাক্যে বা কোনও ভাষিক প্রতিবেশে কোনও শব্দের কোন্‌ অর্থটি বোঝানো হয়েছে, সেটি নির্ণয় করার প্রক্রিয়াকে বোঝায়। মানব মস্তিষ্কে ভাষার প্রক্রিয়াজাতকরণ ও সংজ্ঞানের ক্ষেত্রে এই প্রক্রিয়াটি অবচেতনভাবে ও স্বয়ংক্রিয়ভাবে ঘটে থাকে, তবে মানুষের কথ্য যেকোনও স্বাভাবিক ভাষাতেই বহু-অর্থকতা ব্যাপকভাবে বিদ্যমান, তাই যখন বহু-অর্থকতা তথা দ্ব্যর্থকতার কারণে ভাষিক যোগাযোগে অস্পষ্টতার সৃষ্টি হয়, তখন এই প্রক্রিয়াটির ব্যাপারে মানুষ সচেতন ও মনোযোগী হয়ে ওঠে। শব্দার্থের দ্ব্যর্থকতা নিরসন পরিগণনামূলক ভাষাবিজ্ঞানের একটি উন্মুক্ত সমস্যা যা পরিগণক-সংশ্লিষ্ট লিখন যেমন অধিবাচন, অনুসন্ধান ইঞ্জিনের ফলাফলের প্রাসঙ্গিকতার উন্নতিসাধন, পূর্বগনির্দেশ মীমাংসা (Anaphora resolution), অর্থসঙ্গতি (Coherence) ও উপপত্তি (Inference), ইত্যাদির উপর প্রভাব ফেলে।

যেহেতু স্বাভাবিক ভাষাতে মানুষের মস্তিষ্কের জৈবিক স্নায়বিক জালতন্ত্রের প্রদত্ত সামর্থ্যের দ্বারা আকৃতিপ্রাপ্ত স্নায়বিক বাস্তবতার প্রতিফলন ঘটে,  তাই পরিগণক যন্ত্র তথা কম্পিউটার দিয়ে কীভাবে স্বাভাবিক ভাষা প্রক্রিয়াজাতকরণ ও যান্ত্রিক শিখন সম্পাদন করানো যায়, সে ব্যাপারটি পরিগণক বিজ্ঞান তথা কম্পিউটার বিজ্ঞানের একটি দীর্ঘমেয়াদী সমস্যা। এ সংক্রান্ত বহুসংখ্যক কৌশলের উপরে গবেষণা সম্পাদন করা হয়েছে। এর মধ্যে আছে অভিধান-ভিত্তিক পদ্ধতি যেগুলিতে আভিধানিক সম্পদসমূহে সংকেতায়িত জ্ঞান ব্যবহার করা হয়। আরও আছে পর্যবেক্ষণাধীন যান্ত্রিক শিখন পদ্ধতিসমূহ, যেগুলিতে একটি শ্রেণীবদ্ধকারককে একটি মানুষ দ্বারা শব্দার্থ সংক্রান্ত টীকাটিপ্পনিবিশিষ্ট ভাষাদেহ বা কর্পাসের প্রতিটি স্বতন্ত্র শব্দের উপরে প্রশিক্ষণ দেওয়া হয়। তৃতীয় পদ্ধতিটি হল সম্পূর্ণরূপে পর্যবেক্ষণবিহীন পদ্ধতিসমূহ, যেগুলিতে একসাথে উৎপন্ন শব্দের গুচ্ছগুলি উদ্ঘাটন করে এবং এভাবে শব্দার্থ বের করে। এই তিন পদ্ধতির মধ্যে পর্যবেক্ষণাধীন শিখন পদ্ধতিগুলি অদ্যাবধি সবচেয়ে সফল কলনবিধি বা অ্যালগোরিদম।

বর্তমান কলনবিধি বা অ্যালগোরিদমগুলির সঠিকতা কতটুকু, তা নির্ণয় করা কঠিন। ইংরেজি ভাষার ক্ষেত্রে শব্দার্থের মোটা-দানা স্তরে (Coarse-grained level) অর্থাৎ সমলেখ (homograph) স্তরে সঠিকতা নিয়মিত ৯০%-এর বেশি হয় (২০০৯ সালের তথ্য অনুযায়ী)। এমনকি কিছু নির্দিষ্ট সমলেখের উপরে প্রযুক্ত কিছু পদ্ধতির সঠিকতা ৯৬%-এরও বেশি হতে পারে। অন্যদিকে শব্দার্থের তথাকথিত "মিহি দানা স্তরে" অর্থাৎ সূক্ষ্ম অর্থবিভেদের ক্ষেত্রে সর্বোচ্চ সঠিকতা ৫৯% থেকে ৬৯% (সেম-ইভ্যাল২০০৭ ও সেন্স-ইভ্যাল-২)

তথ্যসূত্র 

বাগর্থবিজ্ঞান
আভিধানিক বাগর্থবিজ্ঞান
শব্দার্থের দ্ব্যর্থকতা নিরসন
দার্শনিক যুক্তিবিজ্ঞান
স্বাভাবিক ভাষা প্রক্রিয়াজাতকরণ
পরিগণনামূলক ভাষাবিজ্ঞান
দ্ব্যর্থকতা
সক্রিয়ন শক্তি

রসায়নে কোন রাসায়নিক বিক্রিয়া শুরু করতে ন্যূনতম পরিমাণ শক্তি পরিবেশ থেকে দেওয়া বাধ্যতামূলক তাকে সক্রিয়ন শক্তি বলে। বাইরে থেকে শক্তি (চাপ, তাপমাত্রা ইত্যাদি) প্রদানের ফলে বিক্রিয়ক অণু সমূহ বা একাংশ পরস্পরের সঙ্গে সংঘর্ষের ফলে সক্রিয়ন শক্তি লাভ করে এবং বিক্রিয়া অগ্রাভিমুখে ত্বরান্বিত হয়। যে সকল অণু এই শক্তি অর্জন করে তাদের সক্রিয়ন অণু বলে। ১৮৮৯ সালে বিজ্ঞানী সভান্টে আরেনিউস সক্রিয়ন শক্তির কথা প্রথম উল্লেখ করেন। সক্রিয়ন শক্তিকে সাধারনত Ea দিয়ে প্রকাশ করা হয় এবং এর পরিমাপের একক কিলোজুল প্রতি মোল বা কিলোক্যালোরি প্রতি মোল।

আরহেনিয়াস সমীকরণ এবং সক্রিয়ন শক্তির পরিমাপ 
আরহেনিয়াস সমীকরণ (আরহেনিয়াস সমীকরণ, ইংঃ Arrhenius equation) কোন রাসায়নিক বিক্রিয়ার গতি ধ্রুবকের (ইংঃ reaction rate constant) সাথে ঐ বিক্রিয়ার তাপমাত্রার সম্পর্ক স্থাপন করে। এই সমীকরণ থেকে কোন বিক্রিয়ার প্রয়োজনীয় সক্রিয়ন শক্তির পরিমাপ করা যেতে পারে।

পরম তাপমাত্রা  তে কোন রাসায়নিক বিক্রিয়ার গতি ধ্রুবক  এবং সক্রিয়ন শক্তির পরিমাণ  হলে, আরহেনিয়াস সমীকরণ হবে,

   (১)

যেখানে  একটি ধ্রুবক এবং  সার্বজনীন গ্যাস ধ্রুবক।

এখন এই ১ নং সমীকরণের প্রাকৃতিক লঘুগুনক (natural logarithm) নিলে পাওয়া যাবে,

    (২)

২ নং সমীকরনটিকে সাজিয়ে লিখলে,

   (৩)

এটি (৩ নং সমীকরণ) একটি সরলরেখা্র সমীকরণ  এর অনুরূপ। যেখানে । তাই কোন রাসায়নিক বিক্রিয়া আরহেনিয়াস  সমীকরণ মেনে চললে আমরা যদি ln(k) vs. (1/T ) গ্রাফ বানাই তাহলে একটি সরলরেখার গ্রাফ পাব। সেই সরলরেখার ঢাল (slope or gradient) থেকে সক্রিয়ন শক্তির পরিমাপ করা যাবে। সক্রিয়ন শক্তির পরিমাণ হবে  গুনিতক ঐ সরলরেখার ঢাল (সমীকরণ ৪)।

অবস্থান্তর অবস্থা 
রাসায়নিক বিক্রিয়ায় অংশগ্রহণকারী বিক্রিয়ক অণুগুলি প্রয়োজনীয় সক্রিয়ন শক্তি পেয়ে গেলে তাদের পুরাতন রাসায়নিক বন্ধনগুলি ভেঙ্গে ফেলতে শুরু করে এবং নতুন বন্ধন তৈরী হতে শুরু করে, এই মধ্যান্তরের অবস্থাকে অবস্থান্তর অবস্থা (ইংঃ transition state) বলে। ইহাকে অনেক সময় সক্রিয়নকৃত জটিল অবস্থা () বলে। প্রত্যেক রাসায়নিক বিক্রিয়া অবস্থান্তর অবস্থার মধ্যে দিয়ে প্রবাহিত হয়। অবস্থান্তর অবস্থায় হল কোন রাসায়নিক বিক্রিয়ার অণুগুলির সর্বোচ্চ শক্তির পরিমাণ।

ঋনাত্মক সক্রিয়ন শক্তি 
কিছু কিছু ক্ষেত্রে সক্রিয়ন শক্তির পরিমাপ ঋনাত্মক হয়। এসব ক্ষেত্রে পরিবেশ থেকে কোন শক্তি সরবরাহের প্রয়োজন হয় না। দুই বা ততোধিক পদার্থের বিক্রিয়ক অণুগুলিকে একটি বদ্ধ পাত্রের মধ্যে নিয়ে এলে তৎক্ষণাৎ বিক্রিয়া শুরু হয়ে যায়। এই সব বিক্রিয়ায় কোন শক্তির বাধা থাকে না এবং বিক্রিয়ক অণুসকল স্বতস্ফূর্ত ভাবে বিক্রিয়া করে। এই সব বিক্রিয়ার ক্ষেত্রে তাপমাত্রা বাড়ালে বিক্রিয়ার গতি কমতে থাকে।

অনুঘটন ও সক্রিয়ন শক্তি 

মূল পাতাঃ অনুঘটন

যে পদার্থ বিক্রিয়ার অবস্থান্তর অবস্থার পরিবর্তন ঘটিয়ে সক্রিয়ন শক্তির পরিমাপ কমিয়ে বিক্রিয়ার গতি বাড়াতে সাহায্য করে তাদের অনুঘটক বলে। জৈব রসায়্নে একে উৎসেচক বলা হয়ে থাকে। অনুঘটক বিক্রিয়ার পরে অপরিবর্তিত থাকে। অনুঘটক বিক্রিয়া অংশগ্রহণকারী বিক্রিয়ক এবং উৎপন্নজাত পদার্থের শক্তির পরিমানও অপরিবর্তিত রেখে শুধুমাত্র বিক্রিয়ার জন্য প্রয়োজনীয় সক্রিয়ন শক্তির পরিমাণ কমিয়ে দেয়।

তথ্যসূত্র 

রসায়ন
অজৈব রসায়ন
জৈব রসায়ন
ভৌত রসায়ন
রাসায়নিক ধর্ম
রাসায়নিক গতিবিদ্যা
দহন
দ্য সোর্ড অব টিপু সুলতান

দ্য সোর্ড অব টিপু সুলতান () হল একটি ভারতীয় ঐতিহাসিক নাটক যা ১৯৯০ সালে ডিডি ন্যাশনালে প্রথম সম্প্রচারিত হয়। ভগবান গিদওয়ানির একই নামের উপর ভিত্তি করে নির্মিত এই নাটকটিতে মহীশুরের শাসক টিপু সুলতানের জীবন ও সময়কে চিত্রায়িত করা হয়েছে।

ধারাবাহিকটি বহু বাধা বিপত্তির সম্মুখীন হয় যার অন্যতম হল ১৯৯০ সালে নাটকটির সেটে সংঘটিত একটি দুর্ঘটনাজনিত বিরাট অগ্নিকাণ্ড; মহীশুরের নির্মিত প্রিমিয়ার স্টুডিও নামক নাটকের সেটের ওই অগ্নিকাণ্ড স্টুডিওর বড় অংশ জ্বালিয়ে দেয় এবং ৬২ জন ব্যক্তির প্রাণনাশ করে।

ধারাবাহিকটি এর অভিনয় ও জাঁকজমকের জন্য ব্যাপকভাবে প্রশংসিত হয়েছিল। এছাড়াও এর জনপ্রিয়তার অন্যতম কারণ ছিল এর কাহিনী, যা উপন্যাসের নামে লিখিত হলেও তার অধিকাংশই ছিল লেখকের করা ঐতিহাসিক গবেষণানির্ভর, যিনি পেশাজীবনে একজন উচ্চপদস্থ সরকারি কর্মকর্তা ছিলেন।

নির্মাণ 
নাটকটি নিউমেরো ইউনো ইন্টারন্যাশনাল নামক কোম্পানি কর্তৃক নির্মিত হয় যার মালিক ছিলেন নির্মাতা ও পরিচালক সঞ্জয় খান। সঞ্জয় খানের ভাই আকবর খান, ১৮ মাসে প্রথম ২০ পর্ব পরিচালনা করেন। সঙ্গীত পরিচালনা করেন কিংবদন্তি সঙ্গীতজ্ঞ নওশাদ এবং চিত্রধারন করেন বশীর আলী। পরবর্তী পর্বগুলো সঞ্জয় খান নিজে পরিচালনা করেন, এবং এছাড়াও তিনি নিজেই তিপু সুলতানের মুখ্য ভূমিকায় অভিনয় করেন। মত ৫২ টি পর্ব ধারণ করা হয়, যার কিছু অংশ ধারণ করা হয়েছিল মহীশুরের প্রিমিয়ার স্টুডিওতে।

নাটকটি মনট্রিল-ভিত্তিক লেখক ভগবান এস গিদওয়ানির লেখা একই নামের উপন্যাসের উপর ভিত্তি করে নির্মাণ করা হয়। উপন্যাসটি একটি অন্যতম বেস্ট-সেলার বই ছিল, যার প্রায় ২০০,০০০ কপি বিক্রি হয়, এর বহু ভাষায় অনুবাদ প্রকাশিত হয় এবং ৪৪টি সংস্করণের পুনর্মুদ্রণ প্রকাশিত হয়। লেখক হওয়ার পাশাপাশি, গিদওয়ানি ৬০ পর্বের একটি স্ক্রিপ্টও লিখেছিলেন। শেষের  অল্প কিছু পর্ব অগ্নি দুর্ঘটনার কয়েক বছর পর ধারণ করা হয়। উক্ত নাটকের জন্য নির্বাচিত অন্যান্য অভিনয়শিল্পীরা হলেন সীমা কেলকার, অনন্ত মহাদেভান, মুকেশ রিশি, শাহবাজ খান, পাপ্পু পলিয়েস্টার ও দীপিকা ছিখালিয়া।

সম্প্রচার 
১৯৯০ সালে প্রথম দূরদর্শনে হিন্দি ভাষায় ধারাবাহিকটি সম্প্রচারিত হয়, ২০০১ সালে স্টার প্লাসেও সিরিজটি সম্প্রচার করা হয়। ১৯৯০ -এর শুরুর দিকে এর পর্বগুলো বাংলায় অনুবাদ করে বিটিভিতে এবং  ২০০৬ সালে তামিল ভাষায় ডিডি পোড়িঘাই চ্যানেলে সম্প্রচার করা হয়। বিটিভির সম্প্রচারে, বেশ কিছু সংলাপের অংশ কর্তন করা হয়। উপমহাদেশের বাইরে, নাটকটি ১৯৯০ এর সূচনালগ্নে যুক্তরাজ্যের চ্যানেল ৪-এ সম্প্রচারিত হয়। অন্যান্য যে সকল দেশে ধারাবাহিকটি সম্প্রচারিত হয় সেগুলো হল ইরান, ইন্দোনেশিয়া ও মরিশাস। পরবর্তীতে এর ১২টি ডিভিডির একটি অরিজিনাল প্যাকও মুক্তি পায়।

বর্তমানে নাটকটি মালায়াম ভাষায় মিডিয়া ওয়ান টিভিতে এবং বাংলা ভাষায় মাছরাঙ্গা টিভিতে সম্প্রচারিত হচ্ছে।

পুরস্কার
এই নাটকে নিজ অবদানের জন্য, সঞ্জয় খান দ্য জেম অব ইন্ডিয়া পুরস্কার লাভ করেন।

টীকা

বহিঃসংযোগ 
 

দ
ভারতীয় দীর্ঘ টেলিভিশন ধারাবাহিক
ডিডি ন্যাশনালের মৌলিক অনুষ্ঠান
কল্পকাহিনীতে ১৯৮৯
ভারতীয় ঐতিহাসিক টেলিভিশন ধারাবাহিক
ভারতীয় উপন্যাস অবলম্বনে টেলিভিশন অনুষ্ঠান
ইসলাম সম্পর্কিত টেলিভিশন ধারাবাহিক
১৯৯০-এ অভিষিক্ত ভারতীয় টেলিভিশন ধারাবাহিক
১৯৯১-এ সমাপ্ত ভারতীয় টেলিভিশন ধারাবাহিক
মেরু শৃঙ্গ

ভারতবর্ষের উত্তরাখণ্ড অঞ্চলের অন্তর্গত গাড়োয়াল হিমালয়ে মেরু শৃঙ্গ অবস্থিত।  এটি থ্যালায় সাগর এবং শিবলিঙ্গ পর্বতশ্রেণীর মাঝে পরিলক্ষিত হয়। ৬৭৭২ মিটার উচ্চ ভৃগুপন্থ শৃঙ্গ থেকেও দক্ষিণ-পশ্চিমে এর দূরত্ব মাত্র ৩.২২ কিলোমিটার। এই শৃঙ্গে আরোহণ করা অত্যন্ত কষ্টকর।

মেরু শৃঙ্গ পর্বতের উচ্চতা প্রায় ৬৬৬০ মিটার ( ২১৮৫০ ফিট)। দক্ষিণের মূল শৃঙ্গটির পাশাপাশি এই পর্বতের আরও তিনটি শৃঙ্গ আছে : দক্ষিণের মূল শৃঙ্গটির উচ্চতা (); অন্য শৃঙ্গগুলির মধ্যে মধ্যেরটি হাঙরের পাখনা হিসেবে পরিচিত। এর উচ্চতা (); ২০০১ খ্রিষ্টাব্দে রুশ পর্বতারোহী ভ্যালেরি পাভলোভিচ বেবানভ প্রথম এই শৃঙ্গে আরোহণ করেন। এছাড়া উত্তরের শৃঙ্গটির উচ্চতা  (); ১৯৮০ সালে উত্তর ঢাল ধরে এই শৃঙ্গে প্রথম আরোহণ করা সম্ভব হয়। আর পশ্চিমের শৃঙ্গটির উচ্চতা  (); ১৯৮১ সালে পশ্চিম ঢাল ধরে এই শৃঙ্গে প্রথম আরোহণ করা হয়। ১৯৮০-৮১ সালে একটি জাপানি অভিযানে এই দু'টি অপেক্ষাকৃত উচ্চতর শৃঙ্গেই আরোহণ করা সম্ভবপর হয়। কিন্তু মধ্যের অপেক্ষাকৃত নিচু হাঙরের পাখনা শৃঙ্গটিতে আরোহণ অত্যন্ত কষ্টসাধ্য হওয়ায় এটি জয় করার জন্য আরও দু'দশক অপেক্ষা করতে হয়। ২০০১ সালে বেবানভ একক অভিযানে এই পর্বতশৃঙ্গে আরোহণ করলেও শৃঙ্গের হাঙরের পাখনার আকারের অংশটিকে এড়িয়ে গিয়ে তার ডানদিকের একটি পথ ব্যবহার করে তিনি শৃঙ্গে উঠেছিলেন। পরবর্তীকালে ২০০৬ সালে প্রথমে একটি জাপানি ও পরে একটি চেক অভিযাত্রী দল পৃথকভাবে এই শৃঙ্গে আরোহণ করে। তবে এক্ষেত্রেও হাঙরের পাখনা অংশটিকে পুরোপুরি অতিক্রম করা সম্ভব হয়নি। শেষপর্যন্ত ২০১১ সালে পর্বতারোহীদের কাছে অত্যন্ত কঠিন বলে চিহ্নিত এই পথ ধরে শৃঙ্গে আরোহণ সম্ভব হয়।

তথ্যসূত্র 

উত্তরাখণ্ডের পর্বত
হিমালয় পর্বতমালা

আরও দেখুন
মেরুন বেলস
সুশীলা চানু

সুশীলা চানু পুখরামবাম (জন্মঃ ২৫ ফেব্রুয়ারি ১৯৯২) হলেন একজন ভারতীয় ফিল্ড হকি খেলোয়াড়। তিনি বর্তমানে ভারতীয় জাতীয় মহিলা হকি দলের অধিনায়ক।

প্রাথমিক জীবন
সুশীলা চানুর পিতা পুখরাম্বাম শ্যামসুন্দর এবং মাতা পুখরামবাম অংগি লতা। সুশীলা বর্তমানে সেন্ট্রাল মুম্বাই রেল বিভাগে জুনিয়র টিকিট সংগ্রহক হিসাবে ২০১০ সাল থেকে নিযুক্ত আছেন।

খেলোয়াড়ী জীবন 
২০১৩ সালে জার্মানির মনচেনগ্লাবেচে অনুষ্ঠিত জুনিয়র বিশ্বকাপে সুশীলা চানু এবং তার দল ব্রোঞ্জ পদক অর্জন করেন। বিশ্ব হকি লিগ এর সেমিফাইনালের পর ভারতীয় মহিলা হকি দলের উল্লেখ্যযোগ্য অবদানকারী হিসাবে চানু, অনুরাধা থকচম ও লিলি চানু মায়েংবাম প্রশংসিত হন। এই তিনজন হকি খেলোয়াড়কে তাদের নিজের শহরের উষ্ণ অভ্যর্থনা জানানো হয়েছিল।

তথ্যসূত্র

বহিঃসংযোগ 
 সুশীলা চানু - ভারতীয় হকি সাইটে।

জীবিত ব্যক্তি
১৯৯২-এ জন্ম
মণিপুরের ফিল্ড হকি খেলোয়াড়
মহিলা ক্রীড়াবিদ
ভারতীয় নারী
২১শ শতাব্দীর ভারতীয় নারী
ভারতীয় মহিলা ফিল্ড হকি খেলোয়াড়
২১শ শতাব্দীর ভারতীয় ব্যক্তি
এশিয়ান গেমসে ব্রোঞ্জপদক বিজয়ী ভারতীয়
২০১৪ এশিয়ান গেমসের পদক বিজয়ী
ভারতের অলিম্পিক ফিল্ড হকি খেলোয়াড়
দক্ষিণ এশীয় গেমসে স্বর্ণপদক বিজয়ী ভারতীয়
কমনওয়েলথ গেমসে ব্রোঞ্জপদক বিজয়ী ভারতীয়
মণিপুরের মহিলা ক্রীড়াবিদ
২০১৬ গ্রীষ্মকালীন অলিম্পিকের ফিল্ড হকি খেলোয়াড়
২০২০ গ্রীষ্মকালীন অলিম্পিকের ফিল্ড হকি খেলোয়াড়
২০২২ এশিয়ান গেমসের পদক বিজয়ী
মাচেত্রিরা রাজু পুভাম্মা

মাচেত্রিরা রাজু পুভাম্মা (জন্মঃ ৫ জুন ১৯৯০) হলেন একজন ভারতীয় মহিলা দৌড়বিদ। তিনি ৪০০ মিটার দৌড় প্রতিযোগিতায় ভারতের প্রতিনিধিত্ব করেন। তিনি ২০০৮ সালে বেইজিং অলিম্পিকে অংশগ্রহণ করেছিলেন। বর্তমানে এশিয়ায় পুভাম্মার স্থান হল দ্বিতীয়। ক্রীড়াবিদ হিসাবে উল্লেখ্যযোগ্য অবদানের জন্য তিনি ২০১৫ সালে অর্জুন পুরস্কার অর্জন করেন।

প্রাথমিক জীবন 
পুভাম্মা ১৯৯০ সালের ৫ জুন জন্মগ্রহণ করেন। তিনি এম জি রাজু এবং জাজি'র কন্যাসন্তান। তিনি ম্যাঙ্গালোর থেকে প্রাথমিক এবং উচ্চমাধ্যমিক শিক্ষা সম্পন্ন করেন। এরপর তিনি ম্যাঙ্গালোর এর এস.ডি.এম কলেজ অফ বিজনেস ম্যানেজমেন্ট থেকে বিজনেস ম্যানেজমেন্ট বিষয়ে স্নাতক হন।

উল্লেখযোগ্য ঘটনাসমূহ

প্রতিযোগিতার নথিবদ্ধ বিবরন

তথ্যসূত্র

বহিঃসংযোগ 
 

জীবিত ব্যক্তি
১৯৯০-এ জন্ম
ভারতীয় মহিলা স্প্রিন্টার
মহিলা ক্রীড়াবিদ
অর্জুন পুরস্কার প্রাপক
ভারতীয় নারী
২১শ শতাব্দীর ভারতীয় নারী
২০১৮ এশিয়ান গেমসের পদক বিজয়ী
এশিয়ান গেমসে স্বর্ণপদক বিজয়ী ভারতীয়
ভারতীয় মহিলা মাঝারিপাল্লার দৌড়বিদ
কর্ণাটকের মহিলা ক্রীড়াবিদ
কোড়গু জেলার ব্যক্তি
২০১৪ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড)
২০১৮ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড)
২০১৮ কমনওয়েলথ গেমসের মল্লক্রীড়াবিদ (ট্র্যাক অ্যান্ড ফিল্ড)
ভারতের বিশ্ব অ্যাথলেটিক্স চ্যাম্পিয়নশিপের মল্লক্রীড়াবিদ
২১শ শতাব্দীর ভারতীয় ব্যক্তি
এশিয়ান গেমসে ব্রোঞ্জপদক বিজয়ী ভারতীয়
ভারতের অলিম্পিক মল্লক্রীড়াবিদ
২০১৬ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
২০১৪ এশিয়ান গেমসের পদক বিজয়ী
এশিয়ান গেমসে পদক বিজয়ী মল্লক্রীড়াবিদ (ট্র্যাক অ্যান্ড ফিল্ড)
দক্ষিণ এশীয় গেমসে স্বর্ণপদক বিজয়ী ভারতীয়
দক্ষিণ এশীয় গেমসে মল্লক্রীড়ায় পদক বিজয়ী
কমনওয়েলথ গেমসে ভারতের প্রতিযোগী
অলিম্পিক মহিলা স্প্রিন্টার
রাজজ্যোৎসব পুরস্কার ২০১৪ প্রাপক
১৮৯৭-এর লোমহর্ষক চলচ্চিত্রের তালিকা

১৮৯৭ সালে মুক্তিপ্রাপ্ত  ভৌতিক চলচ্চিত্রের তালিকা :

তথ্যসূত্র

বহিঃসংযোগ 

লোমহর্ষক চলচ্চিত্র
১৮৯৭
ভাবনগর বন্দর

ভাবনগর বন্দর হল ভারতের গুজরাত রজ্যের সৌরাষ্ট্র অঞ্চলের ভাবনগর জেলায় অবস্থিত একটি ছোট বন্দর। বন্দরটি খাম্বাৎ উপসাগরের তীরে অবস্থিত। পূর্বে এই বন্দর থেকে পূর্ব এশিয়া, আফ্রিকা, আরব ও লোহিত সাগরীয় অঞ্চরের বন্দরগুলোর সঙ্গে ব্যবসা-বাণিজ্য চলত।

ইতিহাস 
১৮৬০ সালে ভাবনগর বন্দর খাম্বাৎ উপসাগরের তীরে গড়ে ওঠে। তখন বন্দরটির প্রধান পরিবাহিত পণ্য ছিল গুজরাতে উৎপাদিত তুলা। এরপর ১৯৩০ সালে বন্দরটির আধুনিকরন করা হয়। স্বাধীনতার পরে, ১৯৫০ সালে ভাবনগর বন্দর থেকে ৮ কিলোমিটার দূরে নতুন ও অধুনিক ভাবনগর বন্দর নির্মাণ করা হয়; বর্তমানে এই বন্দর দিয়েই ব্যবসা বাণিজ্য চলে।

বর্তমান অবস্থা 
বন্দরটি ২০০১ সালের ভূমিকম্প ক্ষতিগ্রস্ত হয়। এরপর বন্দরটিকে পুনরায় পণ্য চলাচলের উপযোগি করে তোলা হয়েছে। বর্তমানে এটি গুজারাটের একটি গুরুত্বপূর্ণ বন্দর।

আরও দেখুন 
 গুজরাতের বন্দর তালিকা
 নবলক্ষী বন্দর

তথ্যসূত্র

বহিঃসংযোগ

ভারতের বন্দর
গুজরাতের ভূগোল
গুজরাতের শহর ও নগর
ভাবনগর
গুজরাতের অর্থনীতি
আরব সাগরের বন্দর ও পোতাশ্রয়
গুজরাতের বন্দর ও পোতাশ্রয়
গুজরাতের বন্দরগুলির তালিকা

গুজরাত রাজ্যে ভারতে মধ্যে সবচেয়ে দীর্ঘ উপকূলরেখা রয়েছে। এই উপকূলরেখায় গড়ে উঠেছে বিভিন্ন বন্দর নগর ও শিল্প শহর। এই রাজ্যে একমাত্র বড় বন্দর হল কান্ডালা বন্দর। এছাড়া ৪০টির বেশি ছোট বন্দর রয়েছে এই রাজ্যে। এই বন্দরগুলোর অনেক গুলোই বেসরকারি বন্দর।

বড় বন্দর 
 কান্ডালা বন্দর।

ছোট বন্দর 
 ভাবনগর বন্দর,
 টুনা বন্দর,
 নবলক্ষী বন্দর,
 ঝাখাও বন্দর,
 পোরবন্দর,
 মুন্দ্রা বন্দর,
 মান্ডভি বন্দর,

তথ্যসূত্র 

ভারতের বন্দর
ভারতের নৌপরিবহন
গুজরাত
গুজরাতের ভূগোল
অতনু দাস

অতনু দাস (জন্ম: ৫ এপ্রিল ১৯৯২) একজন ভারতীয় তীরন্দাজ। তিনি ছেলেদের একক এবং দলগত রিকার্ভ ইভেন্টে ভারতের প্রতিনিধিত্ব করেন। অতনু ২০০৮ সালে প্রথমবার আন্তর্জাতিক খেলায় অংশগ্রহণ করেন। বর্তমানে বিশ্বে তার অবস্থান ২২।

উল্লেখযোগ্য ঘটনা সমূহ 
২০১৩ সালে কলম্বিয়ায় অনুষ্ঠিত বিশ্বকাপ মিশ্র দল ইভেন্টে অতনু দীপিকা কুমারীর সঙ্গে একটি ব্রোঞ্জ পদক পেয়েছিলেন। বর্তমানে তিনি কলকাতায় ভারত পেট্রলিয়াম কর্পোরেশন লিমিটেডে চাকরি করছেন।

অতনু ভারতের একজন আশাপ্রদ প্রতিভা, যিনি মাত্র ১৪ বছর বয়সে মিঠুদার প্রশিক্ষণে ধনুর্বিদ্যা শিক্ষা শুরু করেন। ২০০৮ সালে অতনু টাটা আর্চারি অ্যাকাডেমিতে ভর্তি হন এবং সেখানে কোরিয়ান কোচ লিম চাই উং তাকে প্রশিক্ষণ দান করেন।

অন্যান্য সাফল্য 
  পুরুষদের একক রিকার্ভ বিভাগ, সিনিয়র ন্যাশনাল আর্চারি চ্যাম্পিয়ানশীপ, ভারত,২০১৪
  পুরুষদের দলগত রিকার্ভ বিভাগ, এশিয়ান আর্চারী গ্রান্ড প্রিক্স, থাইল্যান্ড, ২০১৩ [সাথে রাহুল বন্দ্যোপাধ্যায় এবং বিনোদ সওয়ান্সি]
  রিকার্ভ মিশ্র দল বিভাগ, এশিয়ান আর্চারী গ্রান্ড প্রিক্স, থাইল্যান্ড, ২০১৩ [সাথে বোম্বাইলা দেবী লাইশ্রাম].
  পুরুষদের একক রিকার্ভ বিভাগ, এশিয়ান আর্চারী গ্রান্ড প্রিক্স, থাইল্যান্ড, ২০১৩.
  রিকার্ভ মিশ্র দল বিভাগ,তৃতীয় এশিয়ান গ্রান্ড প্রিক্স, ঢাকা, বাংলাদেশ, ২০১১ [সাথে রিমিল বুরিউলি].
  ব্রোঞ্জ পদকজয়ী, পুরুষদের দলগত রিকার্ভ বিভাগ, তৃতীয় এশিয়ান গ্রান্ড প্রিক্স, ঢাকা, বাংলাদেশ, ২০১১
  পুরুষদের একক রিকার্ভ বিভাগ, তৃতীয় এশিয়ান গ্রান্ড প্রিক্স, ঢাকা, বাংলাদেশ, ২০১১
  পুরুষদের দলগত রিকার্ভ বিভাগ, ৩৪তম ন্যাশেনাল গেমস, জামশেদপুর,ভারত ২০১১
  পুরুষদের দলগত রিকার্ভ বিভাগ, ৩১ তম সাহারা সিনিয়র ন্যাশানাল আর্চারী চ্যাম্পিয়ানশীপ,বিজয়ওড়া, ভারত, ২০১১
  জুনিয়র ছেলেদের দলগত রিকার্ভ বিভাগ, ইয়ুথ ওয়ার্ল্ড চ্যাম্পিয়ানশীপ, পোল্যান্ড, ২০১১
  ছেলেদের দলগত রিকার্ভ বিভাগ, ৩৩ তম জুনিয়র ন্যাশানাল আর্চারী চ্যাম্পিয়ানশীপ, নিউ দিল্লি, ভারত ২০১০

তথ্যসূত্র 

জীবিত ব্যক্তি
১৯৯২-এ জন্ম
২০১৬ গ্রীষ্মকালীন অলিম্পিকের তীরন্দাজ
ভারতীয় পুরুষ ক্রীড়াবিদ
বরাহনগরের ব্যক্তি
ভারতীয় পুরুষ তীরন্দাজ
২০২০ গ্রীষ্মকালীন অলিম্পিকের তীরন্দাজ
বিশ্ব তীরন্দাজী চ্যাম্পিয়নশিপের পদক বিজয়ী
২০১৮ এশিয়ান গেমসের তীরন্দাজ
ভারতের অলিম্পিক তীরন্দাজ
২০১৪ এশিয়ান গেমসের তীরন্দাজ
এশিয়ান গেমসে ভারতের প্রতিযোগী
অর্জুন পুরস্কার প্রাপক
কলকাতার তীরন্দাজ
২০২২ এশিয়ান গেমসের তীরন্দাজ
তীরন্দাজীতে এশিয়ান গেমস পদক বিজয়ী
২০২২ এশিয়ান গেমসের পদক বিজয়ী
২০১০ গ্রীষ্মকালীন যুব অলিম্পিকের তীরন্দাজ
বৌভাত

বৌভাত হচ্ছে বাঙালি সমাজে প্রচলিত বিবাহ সংশ্লিষ্ট অনুসৃত একটি আচার।মুসলমান জগতের অনেক সংস্কৃতিতে এই অনুষ্ঠান ওয়ালিমা নামে পরিচিত।
সাধারণত বরের বাড়িতে কনের দ্বিতীয় দিন বৌ-ভাত অনুষ্ঠান পালিত হয়ে থাকে৷ এ দিন কনে অর্থাৎ যে এখন বৌ, সে তার আত্মীয়স্বজনদের আপ্যায়িত করে৷ সাধারণত দুপূরের খাবারের আয়োজন করা হয়ে থাকে৷ সন্ধ্যায় সাধারণত বরের আত্মীয়স্বজন এবং বন্ধুবান্ধবদের আমন্ত্রণ ও আপ্যায়ন করা হয়ে থাকে৷ কনের আত্মীয়স্বজনরাও বরের আত্মীয়স্বজনদের অভ্যর্থনা জানিয়ে থাকেন৷ এ উপলক্ষ্যে একটি বড় ধরনের ভোজ অনুষ্ঠান, যাকে ‘প্রীতি ভোজ’ বলা হয়ে থাকে, অনুষ্ঠিত হয়৷ এছাড়াও কনে পক্ষ ও বর পক্ষের মধ্যে উপহার আদান-প্রদান হয়ে থাকে৷

বিবরণ 

বিয়ের পর কনে শ্বশুরবাড়িতে আসার পর বরের পরিবারের পক্ষ থেকে একটি ভোজের আয়োজন করা হয়। এটি মূলতঃ গড়ে উঠেছে কনে নিজ হাতে বরের বাড়িতে প্রথম রান্না করাকে কেন্দ্র করে। কিন্তু বর্তমানে এটি একটি জাকজমক পূর্ণ আনুষ্ঠানিকতায় রূপ নিয়েছে যেখানে কনে পক্ষ, বরের আত্মীয়-স্বজন, বন্ধু-বান্ধবেরা উপস্থিত হন এবং বর-কনেকে আশীর্বাদ করে নববিবাহিতদের, বিশেষতঃ নববধূকে উপহার দেয়।

তথ্যসূত্র 

বাংলাদেশী বিবাহের ঐতিহ্য
সামাজিক ধারণা
বাঙালি সংস্কৃতি
বাঙালি হিন্দু সংস্কৃতি